Torna ‘L’Esmorzaret Llirià’
01 de juliol de 2025

La Federació del Comerç de Llíria va presentar ahir la quinta edició de la campanya gastronòmica ‘L’Esmorzaret Llirià’, que promou amb el suport de l'Ajuntament de la localitat. L'acte va comptar amb la presència de l'alcalde Joanma Miguel, la regidora de Comerç Mª José Llopis, i el president de la Federació, Vicente Nadal.

Enguany s'ha aconseguit rècord de participació, amb un total de 13 locals d'hostaleria del municipi: APTC Bar, Bar Q Casa, Ca Gonzalo, Ca Rochina, Cafetería El Pibe, Cafeteries Me da Igual, Cafetería Restaurante Aifos, Gastrobar La Unió, La Taula de Llíria, Les Termes Gastrobar, Paneo Llíria, Saó Espai Gastronòmic i Terreta Llíria.

Els establiments participaran, a més, en un concurs per a triar el millor ‘esmorzaret’ de 2025 que decidirà un jurat.

La campanya es desenvoluparà de l'1 de juliol al 30 de setembre. Durant tot este període, els locals oferiran als seus clients entrepans especials, plens de creativitat i innovació, elaborats amb productes tradicionals i artesans adquirits en els comerços d'alimentació de Llíria. D'esta manera, es pretén presentar una proposta de qualitat, que es pot trobar en l'hostaleria i el comerç de Llíria, creant sinergies entre els dos sectors.

‘L’Esmorzaret Llirià’ 2025 compta també amb la col·laboració de la Unió Gremial, Provea, Caixa Popular, Infotúria i Bodegas Vicente Gandía. Tota la informació de la campanya està disponible en el web https://esmorzaretlliria.com/.